paragraph_text: Poslije djetinjstva i mladosti u Smolensku, htio je studirati na akademiji u Petrogradu, ali ga nisu primili te odlazi na studij u tehničku školu u Darmstadtu. Tu je završio studij, da bi se početkom Prvog svjetskog rata vratio u Rusiju i od 1917. godine poučavao zajedno s Kazimirom Maljevičom na umjetničkoj školi u Vitebsku u Bjelorusiji, gdje je direktor bio Marc Chagall. Kasnije je 1921. godine predavao na moskovskoj akademiji. Od 1922. do 1928. bio je u Njemačkoj i predavao na Bauhausu i surađivao s umjetničkom grupom De Stijl. Od 1928. godine živio je u Moskvi gdje je radio kao projektant. Na međunarodnim izložbama za Rusiju je radio dekoracije za njihove paviljone.